**1. DIAPOZITIV:** pozdravljeni! Moje ime je Nina Zadravec. Predstavila vam bom raziskovalno nalogo Gorenjske hribovske cerkve.

2. **DIAPOZITIV:** Pohodniška pot Gorenjske hribovske cerkve je bila zasnovana v letu 2017 in 2018 s strani dijakov Srednje ekonomske, storitvene, gradbene šole, iz Šolskega centra Kranj.

V raziskovalni nalogi sem želela ugotoviti odnos pohodnikov do pohodniške poti. Preverila sem tudi znanje pohodnikov s kvizom in igrico. Izbirala sem tudi najprimernejšo 1 dnevno etapo za sebe po pohodniški poti, ki jo bom izvedla 1. maja 2018.

3. **DIAPOZITIV**

Zastavila sem si več ciljev, ki jih lahko pogledate na projekciji, npr. pridobiti informacije glede mnenja pohodnikov o pohodniški poti.

**4. DIAPOZITIV:**

Uporabila sem sledeče raziskovalne metode:

* proučevanje pisnih dokumentov;
* spletno anketiranje;
* preverjanje znanja s pomočjo kviza;
* izbira najprimernejše 1 dnevne etape za sebe po pohodniški poti.

**5.DIAPOZITIV:**

Pohodniška pot gre mimo 17 hribovskih cerkva, po katerih je pot dobila ime.

V 1. etapi Begunje–Koča na Dobrči–Tržič obiščemo Sv. Petra nad Begunjami in sv. Jurija v Bistrici pri Tržiču

V 2. etapi Tržič–Tolsti vrh–Preddvor hodimo mimo sv. Jožefa nad Tržičem, sv. Lovrenca in sv. Nikolaja nad Mačami.   
V 3. etapi Preddvor–sv. Jakob-Preddvor–Možjanca–Štefanja Gora–Cerklje obiščemo cerkev sv. Štefana. Ali morda veste na katero gori je?.

V 4. etapi Cerklje–Zalog–Vodice-Valburga prečimo Ljubljansko kotlino.

V 5. etapi Valburga–Sora–Osolnik– Škofja Loka gremo mimo sv. Mohorja in Fortunata na Osolniku in sv. Križa v Puštalu.   
V 6. etapi Škofja Loka–sv. Tomaž–Križna gora–Planica­Crngrob–Stražišča–Šmarjetna gora nas čaka sv. Tomaž, sv. Križ, sv. Nadangel Gabriel in sv. Marjeta.   
V 7. etapi Šmarjetna gora–Jošt–Mohor–Podblice–Jamnika–Kropa–Kamna gorica občudujemo lahko cerkve: Sv. Jošta, sv. Mohorja in Fortunata, sv. Primoža in Felicijana in cerkev Device Marije.

V zadnji 8. etapi Kamna Gorica–Globoko–Podvin–Begunje zopet prečimo Ljubljansko kotlino pri Radovljici.

**6 DIAPOZITIV:**  
Značilnosti pohodniške poti: Gorenjske hribovske cerkve:

* Skupna dolžina pešpoti je 155 km.
* Naredili bomo 7191 m vzpona in 7194 m spusta.
* Ob poti imamo dobro hotelsko in gostinsko ponudbo.
* Na voljo imamo avtobusne, železniške, letalske in taksi prevoze.
* Med hojo lahko občudujemo v vsem svojem blišču Kamniško-Savinjske in Julijske Alpe, Karavanke, Škofjeloško hribovje, Polhograjsko hribovje, Jelovico, Mežaklo ...
* Večinoma hodimo po obstoječih markiranih poteh, nekateri deli pa so brez označb.
* Svetujemo uporabo GPS naprav, kajti na spletni strani: http://lebinca.com/cerkve najdemo GPS sledi, ki so bile posnete na pešpoti.
* Na prej omenjeni spletni strani najdemo vse potrebne informacije za pohod (vodnik).
* Dobrodošli bodo tudi posnetki zunanjosti in notranjosti cerkva, ki so običajno zaklenjene.

**7 DIAPOZITIV:**(ANKETA)  
  
V anketi z naslovom **Mnenje o pohodniški poti – Gorenjske hribovske cerkve,** sem si zastavila več anketnih vprašanj, ki jih bom razložila v nadaljevanju.

**8 DIAPOZITIV:**V zvezi s anketo sem si zastavila tudi več ciljev, ki jih bom skušala realizirati z analizo ankete. Naj omenim samo enega: Kaj je pohodnikom všeč oz. jim ni všeč v zvezi s pohodniško potjo;

Moji anketiranci so bili slovenski pohodniki, od kateri je bilo 47 % žensk in 53 % moških. Njihova starost je bila od 18 do 70 let. Prejela sem 47 odgovorov.

**9 DIAPOZITIV:**Po analizi anketnih vprašanj smo prišli do naslednjih ugotovitev, ki jih bom v nekaj minutah predstavila na osmih diapozitivih.

**10 DIAPOZITIV:** Koliko etap bi prehodili naši anketiranci? Nekaj, samo všečne etape, redki celotno pot, nekateri bi večji del poti prevozili z avtom in hodili do posameznih cerkva.   
  
Za anketirance je pohodniška pot: zanimiva, poučna, slikovita, ustrezne smeri, dokaj zahtevna in z dobro gostinsko ponudbo.   
  
Odgovor, da bi naši anketiranci z veseljem hodili po sredogorju oziroma nižjem hribovju nas ni presenetil. Med pohodniki pa je manj zaželena hoja po Ljubljanski kotlini.   
  
  
Večje število odgovorov naših anketirancev je bilo pozitivnih, ki so se enotno glasili: pohodniška pot jim je všeč. V zvezi s pohodniško potjo jih moti: kilometrska dolžina poti, premalo znana pot, nemarkirana pot, preveč asfalta …

Kako pa jim je pri srcu spletna stran? Niso imeli pripomb na navigacijo po strani, kakovost slik in vsebino, navigacijo po strani, preglednost in nazornost strani. Nekateri menijo, da stran ni dovolj informativna.

38 % anketirancem ni všeč ime Gorenjske hribovske cerkve trail. 62 % anketirancem pa je ime všeč.

Anketiranci so zadovoljni, da obstaja spletna stran <http://lebinca.com/cerkve>,ki nudi vse potrebne informacije o poodniški poti.

Kako si pomagati pri orientaciji na poti? Z uporabo GPS naprave, v katero smo vnesli originalne GPX sled iz spletne strani. Z zemljevidom in vodnikom v nahrbtniku.

**18 DIAPOZITIV**

V začetku letošnjega meseca marca so izbrani ljudje – poznavalci pohodniške poti –reševali kviz o pohodniški poti: Gorenjske hribovske cerkve na spletu . Kviz je reševalo 21 reševalcev. Reševalci so bili moški in ženske. Starost reševalcev je bila od 18 do 70 let.

Odgovarjali so na naslednja kvizna vprašanja:

**20. DIAPOZITIV**

Reševalci kviza so dobro odgovarjali na kvizno vprašanje: Kako se imenuje hribovska cerkev nad Kranjem, ki je sezidana na hribu, na katerem vsako leto zagori kres za 1. maja. Ali morda veste? Poleg pravilnih odgovorov smo prejeli tudi nekaj nepravilnih:

sv. Jakob,

sv. Marjeta,

Crngrob,

ne vem.

Reševalci kviza so dobro odgovarjali na 2. kvizno vprašanje : Katera hribovska cerkev na Gorenjskem slovi po čudovitem razgledu, zato jo imenujemo tudi Gorenjski balkon? Pravilnih odgovorov sv. Primož in Felicijan na Jamniku je bilo 81 %

Na 3. kvizno vprašanje Katere cerkve obiščemo na pohodniški poti: Gorenjske hribovske cerkve, je bilo 68 % pravilnih odgovorov. Kdor je obkrožil cerkev sv. Petra v Naklem in cerkev sv. Kancijana v Kranju je bil v zmoti.

Na 4. kvizno vprašanje Koliko je dolga pohodniška pot: Gorenjske hribovske cerkve je bilo 43 % pravilnih odgovorov. Dolžina poti, če se ne izgubimo, je 155 km.

Na 5. kvizno vprašanje Kateri je najvišjih vrh na pohodniški poti: Gorenjske hribovske cerkve je bilo 43 % pravilnih odgovorov. Obiščemo vršaca Tolsti vrh, ki je 1715 m nad morjem.

**21. DIAPOZITIV**

Za 1. maja 2018 želim prehoditi del pohodniške poti: Gorenjske hribovske cerkve. Imam možnost hoditi po Ljubljanski kotlini, nižjem hribovju (Škofjeloško hribovje, Jelovica, predgorje Kamniško-Savinjskih Alp) in sredogorju (Dobrča, Kriška gora). Za proces treniranja potrebujem velik fizični in psihični napor.

Odločala sem se med naslednjimi etapami, ki potekajo po:

* južni Ljubljanski kotlini (Cerklje–Sora);
* nižjem hribovju (Šmarjetna gora-Kamna Gorica);
* sredogorju (Begunje–Tržič).

Najprimernejšo etapo sem izbrala s pomočjo programa za večparametrsko odločanje DEXi.  
  
**23. DIAPOZITIV**Iz grafa je razvidno, da ima izbrana etapa za pohod**: Begunje–sv. Peter–Dobrča–Tržič**:

* ekonomske značilnosti ocenjene kot primerne (gostinska ponudba, cena pohoda);
* estetske (možnost dobrih fotografij, slikovitost pokrajine);
* sociološke, (popularnost, možnost hoje v družbi);
* tehnične (tehnična zahtevnost terena, vpliv vremena na pohodniško pot, hoja po markiranih poteh, čas hoje, svež zrak, zanimivost poti, razgledi, flora in favna na poti) in
* psihološke (fizična napornost terena, motivacija za hojo, pretekle hoje) pa ima ocenjene kot zelo primerne.

Etapa **Šmarjetna gora–Kamna Gorica** ima:

* primerno ocenjene ekonomske, psihološke in sociološke značilnosti;
* estetske in tehnične značilnosti ocenjene kot zelo primerne.

Etapa **Cerklje–Sora** ima:

* primerno ocenjene tehnične, estetske in ekonomske značilnosti;
* neprimerno pa ima ocenjene sociološke in psihološke značilnosti.

**25. DIAPOZITIV**

Ali imate mogoče še kakšno vprašanje glede pohodniške poti, ki sem vam jo predstavila. Če ni nobenih vprašanj, se zahvaljujem za vašo pozornost!!